Promocija programa za MSPP i dani otvorenih vrata za žene preduzetnice u Kniću

Opština Knić u saradnji sa Regionalnom agencijom za ekonomski razvoj Šumadije i Pomoravlja organizuje promociju programa podrške za MSPP i dan otvorenih vrata za žene preduzetnice.

Na promotivnom događaju će potencijalnim i postojećim privrednim subjektima biti predstavljeni aktuelni programi Fonda za razvoj RS, Razvojne agencije Srbije i Ministarstva privrede. Takođe, na promociji će biti predstavljeni programi za žene preduzetnice i mlade za 2023. godinu, koje će Fond za razvoj objaviti u narednom periodu.

*U prilogu je agenda događaja.*

Na danima otvorenih vrata će sve zainteresovane žene od savetnika za žensko preduzetništvo moći da dobiju sve neophodne informacije oko mogućnosti započinjanja poslovanja, pravima i obavezama, podršci koju mogu dobiti od Regionalne agencije, vidovima finansijske i nefinansijske podrške koji se odnose na žensko preduzetništvo, potrebnoj dokumentaciji i upućivanju na nadležne institucije.

Promocija programa i dani otvorenih vrata za žene preduzetnice u Kniću će se održati u ponedeljak, 5. juna 2023. godine, u prostorijama Opštine Knić.

Promocija programa 11.00 – 12.00 časova.

Dani otvorenih vrata za žene preduzetnice 12.00 – 15.00 časova.

Sve zainteresovane žene, potencijalni i postojeći preduzetnici, se mogu prijaviti putem telеfona 034/ 510 977, ili na e-mail: snezanadjokic@knic.rs.